|  |  |  |  |
| --- | --- | --- | --- |
|  | PÖYTÄKIRJA |  |  |
|  |  |  |  |
|  | 6.5.2021 |  | |
|  |  |  | |
|  |  |  | |
|  |  |  | |
|  |  |  | |
|  | | | |

**I&E strategian sukupuolivaikutusten arviointihankkeen ohjausryhmän 2. kokous**

Aika torstai 6.5.2021, klo 9:00 – 10.55

Paikka pelkästään SKYPEN välityksellä.

Osallistujat Kati Veijonen, puheenjohtaja, TEM

Petteri Kuuva, TEM

Markku Kinnunen, TEM

Heta-Elena Heiskanen, YM

Annamari Asikainen, STM

Noomi Saarinen, LVM

Birgitta Vainio-Mattila, MMM

Juho-Matti Paavola, Oxford Research

Amanda Kinnunen, Oxford Research

Inkeri Tanhua, Oxford Research tiimin jäsen

Tuukka Rautiainen, Gaia Consulting

1. Edellisen kokouksen pöytäkirja

Pöytäkirja hyväksyttiin.

1. Työn eteneminen (OR)

Juho-Matti Paavola esitteli asian (ks. kalvoesitys). Kirjallisuuskatsaus pohjoismaisesta tilanteesta on tehty. Tausta-analyysi on tehty Gaian toimesta ja on lähes valmis. Työpajatilaisuus on tulossa ensi viikolla. Asiantuntijahaastatteluita ollaan käynnistämässä. Kaisun kyselyn tulokset on saatu tutkijoiden käyttöön, mutta datan käytettävyydessä on ongelmia (sukupuoli ei ollut tallennettu tieto).

1. Kirjallisuuskatsaus ja sen tuloksia (Inkeri Tanhua ja OR)

Inkeri Tanhua esitteli asian (ks. kalvoesitys). On etsitty kirjallisuutta pohjoismaihin liittyen ja tarkoitus oli saada kirjallisuuttaa tutkijoiden oman analyysin tueksi. Suomen ilmastopolitiikasta ei löytynyt vastaavaa tieteellistä analyysiä kuin muiden maiden tilanteesta.

Keskustelu:

* Kirjallisuuskatsaus on hyvä, mutta vielä pitää löytää (puutuva) palanen teorian ja käytännön välille.
* Osana arktisen neuvoston työtä Suomi on rahoittamassa julkaisua (14.5 julkaistaan) jossa käydään läpi myös sukupuolinäkökulmaa. Tämä tutkimus olisi hyvä saada myös tutkijoiden ja ohjausryhmän käyttöön.
* Entä jos kirjallisuuskatsauksen tekemisessä olisi hakusanana ollutkin ”miehet ja ilmastopolitiikka” olisiko tullut erilaisia tuloksia? Hakusanalla mies ei yleensä saa sukupuolta käsittelevää kirjallisuutta.
* Suomessa on tehty analyysiä pyöräilystä ja joukkoliikenteen käyttämisestä, jossa löytyy variaatiota saman sukupuolen sisälläkin. Lisäksi esim. ilmastoruokaohjelman yhteydessä on LUKE pitänyt seminaari, jossa sukupuoliasiat tulivat osittain esille.
* Politiikan valmistelussa pitää ottaa sukupuoli huomioon mutta miten tämän pitäisi näkyä toimenpiteissä/linjauksissa? Käyttäytymiserot eri sukupuolten välillä ehkä tunnistetaan, mutta niitä ei välttämättä ole otettu huomioon strategian linjauksissa. Tärkeintä on ymmärtää sukupuolen merkitys.

1. Vaikutusarviointi ja sen tuloksia (Gaia)

Tuukka Rautiainen esitteli asian (ks. kalvoesitys). On tehty yhteenveto politiikkatoimien vaikutuksista eli siitä, miten ne vaikuttavat ihmisiin. Käytettävissä olevien toimien alustavuuden takia tutkijat ovat joutuneet tekemään oletuksia, esim. verotuksen muutoksen suunnasta ja suuruudesta. Keskeisistä ihmisvaikutuksista pyritään seuraavassa vaiheessa pääsemään sukupuolivaikutuksiin. Vaikutuksia on käyty läpi myös Hiisi-hankkeen tutkijoiden kanssa.

Keskustelu:

* Maatalouden osalta I&E strategiassa pääpaino on ollut maankäyttösektorin toimessa. Kuluttajapuolta on käsitelty enemmän Kaisussa. Kaisussa valmistellaan ei-päästökauppasektorin toimia jotka tulevat sieltä I&E strategiaan.
* Suomessa on sukupuolen mukaan sekregoitunut työelämä ja tämä on tärkeä ottaa mukaan arvioinnissa. Onko tässä kaikki relevantit toimet mukana? Mitä kaikkea palvelusektorin toimet kattavat? Toimet kohdistuvat lähinnä niille sektoreille joissa päätöjä syntyy. **Naisvaltaiset alat eivät ehkä ole päästöjen vähentämisen kannalta niin relevantteja kuin jotkut muuta alat**, mutta esim. kaupan ala on tehnyt omaa tiekarttaa päästöjen vähentämiseksi.
* Liikennesektorin vaikutusarviot vaikuttavat oikeilta. Esim. eri sukupuolten kulkuneuvovalinnoista löytyy tietoa.

1. Työpaja 11.5 yhdessä Kaisu-hankkeen kanssa (OR ja YM)

Juho-Matti Paavola esitteli asian (ks. kalvoesitys).

Keskustelu:

* Tarkoitus on erityisesti kartoittaa sellaisia asioita ja teemoja jotka ovat tähän mennessä jääneet pienemmälle huomiolle.
* Tutkijat lähettävät vielä ilmoittautumislinkin ohjausryhmän jäsenille.
* Loppuraporttiin otetaan mukaan materiaalia työpajan tuloksista.

1. Seuraavat askeleet ja kesäkuun kokous

Juho-Matti Paavola: Seuraavaksi pidetään työpaja ja käynnistetään asiantuntijahaastattelut, jotka on tarkoitus toteuttaa toukokuun aikana. Raporttiluonnos on tarkoitus toimittaa ohjausryhmälle 14.6.

Jos on jo kesäkuussa jotain johtopäätöksiä, niin niitä voisi esittää 16.6 minTR:n kokouksessa. Tutkijat toimittavat pari kalvoa ennen kokousta ja Petteri esittelee.

Tiedoksi, että Kati Veijonen jää virkavapaalle, mutta osallistuu kyllä tulosten esittelytilaisuuteen. Markku Kinnunen toimii jatkossa ohjausryhmän puheenjohtajana.

Seuraavat kokoukset järjestetään 17.6 ja 26.8.

Markku Kinnunen, sihteeri

JAKELU Suvaus ohjausryhmä